
Laste arvu suurendamine Narva Lasteaia Põngerjas sõimerühmas
1. Asjaolud ja menetluse käik
Narva Lasteaed Põngerjas on tavaline 10rühmaline lasteasutus, milles 2015/2016. õppeaastal on 4 sõimerühma ja 6 lasteaiarühma. Narva Lasteaia Põngerjas rühmatingimused vastavad sanitaarnõuetele ja lasteaias on olemas vajalikud tingimused laste arenguks.

Narva Lasteaia Põngerjas hoolekogu on teinud ettepaneku suurendada laste arvu sõimerühmas Kirsike kuni 16 last (25.01.2016. a hoolekogu koosoleku otsus). Narva Lasteaia Põngerjas direktor esitas 17.03.2016. a Narva Linnavalitsuse Kultuuriosakonnale vastavasisulise taotluse nr 15-2/8.
2. Õiguslikud alused
Vastavalt koolieelse lasteasutuse seaduse § 7 lõikele 1¹ lasteasutuse hoolekogu ettepanekul on linnavalitsusel õigus lapse arenguks vajalike tingimuste olemasolu korral suurendada laste arvu sõimerühmas kuni kahe lapse võrra, lasteaiarühmas kuni nelja lapse võrra ning liitrühmas kuni kahe lapse võrra. Otsus tehakse iga sõime-, lasteaia- ja liitrühma kohta eraldi.
3. Otsus
Suurendada laste arvu Narva Lasteaia Põngerjas sõimerühmas Kirsike kuni 16 last.
4. Rakendussätted
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.
4.2 Korraldus jõustub seadusega sätestatud korras.

